82/2025. (II.19.) határozat melléklete

**1.SZÁMÚ MÓDOSÍTÓ MEGÁLLAPODÁS**

Amely létrejött

egyrészről: a **MAGYAR KÉZILABDA SZÖVETSÉG** (székhelye: 1087 Budapest Könyves Kálmán krt. 76.; nyilvántartó bíróság neve: Fővárosi Törvényszék; nyilvántartási száma: 01-07-0000019; képviseletében eljár: Novák András operatív igazgató; továbbiakban: **„MKSZ”**);

másrészről a **MÓR VÁROSI ÖNKORMÁNYZAT** (székhely: 8060 Mór, Szent István tér 6; nyilvántartó szervezet neve: Magyar Államkincstár; törzskönyvi azonosító száma: 727222; képviseli: Fenyves Péter polgármester; adószáma: 15727220-2-07 továbbiakban: **„Tulajdonos”**)

és

a **SZÉKESFEHÉRVÁRI TANKERÜLETI KÖZPONT** (székhely: 8000 Székesfehérvár, Petőfi utca 5; nyilvántartó szervezet neve: Magyar Államkincstár; törzskönyvi azonosító száma: 835431; képviseletében eljár: Török Szabolcs tankerületi igazgató; adószáma: 15835437-2-07; továbbiakban: **„Vagyonkezelő”**)

(MKSZ, Tulajdonos és Vagyonkezelő együttes említésük esetén továbbiakban „**Szerződő Felek”**)között a mai napon, az alábbi feltételekkel:

1. Szerződő Felek elöljáróban rögzítik, hogy MKSZ nyilvános pályázati felhívást tett közzé sportszervezetek és önkormányzatok számára tornatermek és tornacsarnokok felújításának támogatása tárgyában (továbbiakban: **„Felújítási Program”**) *„Pályázati felhívás és útmutató a Magyar Kézilabda Szövetség Országos Tornaterem Felújítási Programjához IX. ütem”* megnevezéssel (továbbiakban: **„Pályázati Eljárás”**). A pályázat meghirdetésének konkrét célja a leromlott állapotba került, kézilabdázásra alkalmas tornatermek korszerűsítése, valamint strandkézilabda pályák fejlesztése és kültéri kézilabda pályák kialakítása és mindezek által a kézilabda utánpótlás-nevelés infrastrukturális feltételeinek javítása, a sportág tömegesítésének elősegítése érdekében. A program összhangban van az MKSZ hosszú távú stratégiai fejlesztési koncepciójával és a látvány-csapatsport támogatás rendszerében, az MKSZ sportágfejlesztési programja keretében kerül megvalósításra a látvány-csapatsport támogatását biztosító támogatási igazolás kiállításáról, felhasználásáról, a támogatás elszámolásának és ellenőrzésének, valamint visszafizetésének szabályairól 107/2011. (VI. 30.) Korm. rendelet szabályaira figyelemmel.
2. Szerződő Felek elöljáróban rögzítik továbbá, hogy a Pályázati Eljárásban Vagyonkezelő érvényes, azaz a felhívásban meghatározott feltételrendszernek megfelelő, és eredményes, azaz az MKSZ által meghatározott bírálati szempontrendszer szerint támogatandónak minősített pályázatot (továbbiakban: **„Pályázat”**) nyújtott be, mely Pályázat alapján Szerződő Felek 2024. október 24.napján egymással megállapodást (továbbiakban: **„Megállapodás”**) kötöttek a Vagyonkezelő Pályázata szerint a Felújítási Program keretében felújíttatni kívánt: Mór település, 1771 helyrajzi számú, természetben a 8060 Kodály Zoltán u. 28.szám alatti épület szerkezetét nem érintő, nem építésiengedély-köteles felújítási és korszerűsítési munkálatok (továbbiakban: **„Felújítási Munkák”**) elvégzésére, valamint az elvégzett munkák eredményeként a Tulajdonosnál jelentkező vagyongyarapodás átruházására, illetőleg az ingatlan használatára, hasznosítására, valamint az egyéb járulékos kérdések rendezésére. A Megállapodás elválaszthatatlan mellékletét képezte a Felújítási Munkák műszaki tartalmát részletesen meghatározó műszaki dokumentáció (továbbiakban: **„Műszaki Dokumentáció”**).
3. Szerződő Felek egybehangzóan kijelentik, hogy az Építési Munkák megkezdését követően kölcsönösen észlelték az Építési Munkák műszaki tartalma módosításának szükségességét, melyre tekintettel jelen módosító szerződés aláírásával megállapodnak, hogy a Megállapodást jelen módosító szerződésben írtakkal módosítják.
4. Szerződő Felek a Műszaki Dokumentációt módosítják és megállapodnak, hogy a jelen módosító szerződés 1. számú elválaszthatatlan melléklete szerinti új műszaki dokumentáció (továbbiakban: **„Új Műszaki Dokumentáció”**) határozza meg a jövőben az Építési Munkák műszaki tartalmát. Szerződő Felek rögzítik, hogy az Új Műszaki Dokumentáció a korábbi Műszaki Dokumentációban nem szereplő munkákat is tartalmaz, ezen munkálatok rövid leírása: bontási munkálatok, zuhanyzó kialakítás, magnezites aljzatkiegyenlítő teljes eltávolítása. Az Új Műszaki Dokumentáció elfogadása szükségességét igazoló dokumentumok jelen módosító szerződés 2. számú elválaszthatatlan mellékletét képezik.
5. Szerződő Felek megállapodnak, hogy Megállapodás 3.3pontjában foglalt teljesítési határidőt jelen módosító megállapodás alapján közös megegyezéssel módosítják, az Építési Munkák elvégzésének új teljesítési határideje: **2025. március 03.**
6. Szerződő Felek megállapodnak, hogy az Új Műszaki Dokumentáció elfogadására tekintettel az Építési Munkák elvégzésének költsége (továbbiakban: **„Építési Költség”**) változik, az Építési Költség Szerződő Felek által kölcsönösen elfogadott új összege bruttó 230 402 712, - Ft (azaz kettőszázharmincmillió-négyszázkettőezer-hétszáztizenkettő forint; továbbiakban **„Új Építési Költség”**). Tulajdonos elismeri, hogy az Új Építési Költség összege megalapozottságáról, az Építési Költség és az Új Építési Költség közötti különbség indokoltságáról az Új Műszaki Dokumentáció ismeretében szakértő tanácsadók bevonásával jelen módosító szerződés aláírását megelőzően maga is meg tudott győződni.
7. Szerződő Felek szakértő tanácsadókkal történt egyeztetést követően jelen módosító szerződés aláírásával visszavonhatatlanul, kölcsönösen elismerik, hogy az Új Műszaki Dokumentáció szerinti Építési Munkák eredményeként a Tulajdonos gazdagodni fog, mivel a szakszerűen elvégzett Építési Munkák az Ingatlanban értéknövekedést eredményeznek. Szerződő Felek szakértő tanácsadókkal történ egyeztetést követően jelen módosító szerződés aláírásával kölcsönösen és visszavonhatatlanul elismerik, hogy a Tulajdonos gazdagodásának értéke az Új Műszaki Dokumentáció elfogadására, az Építési Munkák műszaki tartalmának megváltozására tekintettel módosul, a gazdagodás új értéke (továbbiakban: „**Új Gazdagodási Érték”**) az Új Építési Költség összegével megegyezően bruttó 230 402 712,-Ft (azaz bruttó kettőszázharmincmillió-négyszázkettőezer-hétszáztizenkettő forint).
8. Szerződő Felek a Megállapodásban tett szavatoló nyilatkozataikat jelen módosító szerződés aláírásával is megerősítik.
9. Szerződő Felek jelen módosító szerződés esetleges módosítására, megszűntetésére, a jelen módosító szerződés alapján vagy azzal kapcsolatosan közlendő jognyilatkozatokra a Megállapodásra kikötöttekkel egyezően az írásbeli forma kizárólagos érvényességét kötik ki. Az értesítés, nyilatkozat ajánlott-tértivevényes úton történt elküldés esetén abban az esetben is kézbesítettnek tekintendő a postára adástól számított ötödik napon, ha a tértivevény a jelen megállapodásban megjelölt címről (címváltozás bejelentése esetén a bejelentett új címről) „nem kereste”, „elköltözött”, „címzett ismeretlen” vagy „nem vette át” jelzéssel érkezik vissza. Faxon történt értesítés akkor számít kézbesítettnek, ha a küldő készüléke az elküldést sikeresnek minősítette. Szerződő Felek az elektronikus levélben (e-mail) történő, joghatályos jognyilatkozat-tétel lehetőségét kizárják.
10. A Megállapodás jelen módosító szerződéssel nem érintett rendelkezései változatlan tartalommal maradnak hatályban.

Jelen módosító szerződést Szerződő Felek gondos átolvasását és közös értelmezést, valamint jogi képviselőikkel történt külön egyeztetést követően, mint akaratukkal mindenben megegyezőt, jóváhagyólag írták alá, törvényes képviselőik útján.

|  |  |
| --- | --- |
| ***Budapest, 2025. február …*** | ***Mór, 2025. február …*** |
|  |  |
| *………………………………..* | *………………………………..* |
| ***Magyar Kézilabda Szövetség*** | ***Mór Városi Önkormányzat, mint Tulajdonos*** |
| *(képv.: Novák András operatív igazgató)* | *(képv.: Fenyves Péter polgármester)* |
|  | *Tulajdonos pénzügyi ellenjegyzője:* |
|  |  |
|  | *………………………………..*  *Hossó Anita pénzügyi irodavezető* |
|  | *Tulajdonos jogi ellenjegyzője:* |
|  |  |
|  | *………………………………..*  *dr. Taba Nikoletta jegyző* |
| ***Budapest, 2025. február …*** |  |
| ***Vagyonkezelő***  *(képv.: Török Szabolcs tankerületi igazgató)*  *………………………………..*  *Dr. Csikósné Straszinszki Gizella gazdasági vezető*  *Vagyonkezelő jogi ellenjegyzője:*  *………………………………..*  *Dr. Várnagy Lilla jogi ügyintéző* | |